b'\n_START_ARTICLE_\nAudiofiili\n_START_PARAGRAPH_\nAudiofiili (lat. audire, kuulla, kreik. philos, rakastaa) on henkil\xc3\xb6, joka arvostaa musiikin toiston \xc3\xa4\xc3\xa4nenlaatua, erityisesti Hifi-\xc3\xa4\xc3\xa4nentoistoa. Termi\xc3\xa4 k\xc3\xa4ytet\xc3\xa4\xc3\xa4n p\xc3\xa4\xc3\xa4osin High End -\xc3\xa4\xc3\xa4nentoistoj\xc3\xa4rjestelmi\xc3\xa4 harrastavista henkil\xc3\xb6ist\xc3\xa4. Er\xc3\xa4s tavoite heill\xc3\xa4 on se ett\xc3\xa4 toistettava \xc3\xa4\xc3\xa4ni vastaisi mahdollisimman tarkasti esim. yhtyeen live-esityst\xc3\xa4. Audiofiilit saattavat valita \xc3\xa4\xc3\xa4nitteit\xc3\xa4 sen perusteella onko \xc3\xa4\xc3\xa4nitteen tuottaja arvostettu laadukkaiden \xc3\xa4\xc3\xa4nitteiden tuottajana. Akustointiakin voidaan tehd\xc3\xa4 jotta huoneakustiikka ei v\xc3\xa4ritt\xc3\xa4isi \xc3\xa4\xc3\xa4nt\xc3\xa4._NEWLINE_Termi\xc3\xa4 k\xc3\xa4ytet\xc3\xa4\xc3\xa4n my\xc3\xb6s halventavasti my\xc3\xb6s merkityksess\xc3\xa4, ett\xc3\xa4 henkil\xc3\xb6 pyrkii hyv\xc3\xa4\xc3\xa4n \xc3\xa4\xc3\xa4nentoistoon, jonka laatua h\xc3\xa4n ei voi kuvailla muilla kuin subjektiivisilla termeill\xc3\xa4, tarkoittaa ett\xc3\xa4 henkil\xc3\xb6 on vakuuttunut pelk\xc3\xa4st\xc3\xa4\xc3\xa4n omiin tuntemuksiinsa pohjaten siit\xc3\xa4, ett\xc3\xa4 jokin tietty \xc3\xa4\xc3\xa4nentoistoj\xc3\xa4rjestelm\xc3\xa4 kuulostaa paremmalta kuin toinen.Esimerkiksi monet hyv\xc3\xa4n \xc3\xa4\xc3\xa4nentoiston yst\xc3\xa4v\xc3\xa4t pit\xc3\xa4v\xc3\xa4t LP-levyj\xc3\xa4 CD-levyj\xc3\xa4 parempina; voidaan osoittaa ett\xc3\xa4 \xc3\xa4\xc3\xa4ni toistuu eri j\xc3\xa4rjestelmiss\xc3\xa4 eri tavalla, mutta "paremmuutta" ei voida osoittaa, voidaan vain esitt\xc3\xa4\xc3\xa4 mielipide. Lis\xc3\xa4ksi joidenkin pitk\xc3\xa4lle erikoistuneiden laitteiden ja \xc3\xa4\xc3\xa4nenlaatua parantavien laitteiden (esimerkiksi kalliiden kaapelien) vaikutusta \xc3\xa4\xc3\xa4nen laatuun on vaikea osoittaa tieteellisin keinoin.'